007 Skyfall

| 007 Skyfall> Skyfall |
| --- | --- |
 Virallinen juliste
Ohjaaja:  Sam Mendes
Käsikirjoittaja:   Neal Purvis  Robert Wade  John Logan 
Tuottaja:   Michael G. Wilson  Barbara Broccoli 
Säveltäjä:  Thomas Newman
Kuvaaja:  Roger Deakins
Leikkaaja:  Stuart Baird
Tuotantosuunnittelija:  Dennis Gassner
Erikoistehosteet:   Chris Corbould (SFX)  Steven Begg (VFX) 
Pääosat:   Daniel Craig  Javier Bardem  Ralph Fiennes  Naomie Harris  Bérénice Lim Marlohe  Albert Finney  Judi Dench 
Valmistustiedot
Valmistusmaa:   Britannia  Yhdysvallat 
Tuotantoyhtiö:   EON Productions  Metro-Goldwyn-Mayer  Columbia Pictures 
Levittäjä:  Fórum Hungary Netflix
Ensi-ilta:   2012-10-2323. lokakuuta 2012 (Lontoo)  2012-10-2626. lokakuuta 2012 (Britannia)  2012-11-099. marraskuuta 2012 (Yhdysvallat)  
Kesto:  143 minuuttia
Alkuperäiskieli:  englanti
Budjetti:  200 000 000 dollaria
Tuotto:  1 108 561 013 dollaria
Katsojat:  647 770 (Suomessa)
Edeltäjä:  007 Quantum of Solace
Seuraaja:  007 Spectre
Aiheesta muualla
Virallinen sivusto
IMDb 
Elonet
AllMovie
 [ Muokkaa Wikidatassa ]   
Infobox OKNimi-testi OK: 
007 Skyfall (engl. Skyfall) on vuonna 2012 ensi-iltansa saanut 23. James Bond -elokuva, jonka on ohjannut Sam Mendes. James Bondin roolissa on kolmatta kertaa Daniel Craig. Elokuvan pääroistoa Raoul Silvaa esittää Javier Bardem. Elokuvan ovat käsikirjoittaneet Neal Purvis, Robert Wade ja John Logan, ja se sisältää Adelen laulaman Oscar-palkitun tunnuskappaleen ”Skyfall”. Elokuvan on tuottanut EON Productions ja sen levittäjinä olivat Metro-Goldwyn-Mayer (MGM) ja Columbia Pictures.
Skyfallissa Bond tutkii MI6:ta vastaan tehtyä iskua. Isku on osa entisen MI6-agentti Raoul Silvan juonta nöyryyttää, mustamaalata ja surmata M kostoksi tämän petoksesta. Kahdesta edellisestä elokuvasta puuttuneet sivuhahmot Q (es. Ben Whishaw) ja Eve Moneypenny (Naomie Harris) tekevät paluun. Skyfall on M:ää näyttelevän Judi Denchin viimeinen esiintyminen roolissa, jota hän oli esittänyt edellisen kuuden elokuvan ajan. Virkaan astuu myöhemmin Ralph Fiennesin hahmo Gareth Mallory.
Mendesiä pyydettiin ohjaamaan elokuva 007 Quantum of Solacen ilmestymisen jälkeen vuonna 2008. Tuotanto keskeytettiin, kun MGM joutui taloudellisiin vaikeuksiin eikä sitä jatkettu kuin vasta joulukuussa 2010. Alkuperäinen käsikirjoittaja Peter Morgan jättäytyi projektista tuon tauon aikana. Tuotannon jatkuttua Logan, Purvis ja Wade käsikirjoittivat elokuvan lopullisen käsikirjoituksen. Kuvaukset alkoivat marraskuussa 2011 Britanniassa, minkä lisäksi pieni osa elokuvasta kuvattiin Kiinassa ja Turkissa.
Skyfall sai ensi-iltansa Lontoon Royal Albert Hallissa 23. lokakuuta 2012 ja se ilmestyi Britanniassa 26. lokakuuta 2012 ja Yhdysvalloissa 9. marraskuuta 2012. Elokuvan julkaisu sattui yhteen Bondin 50-vuotisjuhlan kanssa, jolloin Salainen agentti 007 ja tohtori No (1962) -elokuvasta oli kulunut 50 vuotta. Kriitikot suhtautuivat Skyfalliin myönteisesti kehuen sen näyttelijöitä, käsikirjoitusta, elokuvausta, ohjausta, musiikkia ja toimintakohtauksia. Siitä tuli ensimmäinen yli miljardi dollaria tuottanut Bond-elokuva. Se oli korkeimmillaan seitsemänneksi tuottanein elokuva maailmanlaajuisesti ja se oli vuoden 2012 toiseksi eniten tuottanut elokuva. Suomessa elokuva oli vuoden katsotuin. Elokuva sai lukuisia palkintoja, mukaan lukien kaksi Bafta-palkintoa, kaksi Oscar-palkintoa ja kaksi Grammy-palkintoa.